ДО
							Г-Н ГЕОРГИ ПИРИНСКИ
							ПРЕДСЕДАТЕЛ НА 
40-ТО НАРОДНО СЪБРАНИЕ

УВАЖАЕМИ Г-Н ПРЕДСЕДАТЕЛ,

На основание чл. 87, ал. 1 от Конституцията на Република България внасям законопроект за допълнение на Закона за здравето и мотивите към него.
Моля законопроектът да бъде представен за разглеждане и приемане съгласно установения ред. 

4 ноември 2008 г.					Народен представител:
							         																		
Доц. д-р Борислав Китов

ПРОЕКТ!

З А К О Н
за допълнение на Закона за здравето

(Обн., ДВ, бр. 70 от 10.08.2004 г., в сила от 1.01.2005 г., доп., бр. 46 от 3.06.2005 г., изм. и доп., бр. 76 от 20.09.2005 г., в сила от 1.01.2007 г., бр. 85 от 25.10.2005 г., в сила от 25.10.2005 г., изм., бр. 88 от 4.11.2005 г., изм. и доп., бр. 94 от 25.11.2005 г., в сила от 25.11.2005 г., изм., бр. 103 от 23.12.2005 г., изм. и доп., бр. 18 от 28.02.2006 г., в сила от 1.01.2007 г., изм., бр. 30 от 11.04.2006 г., в сила от 12.07.2006 г., бр. 34 от 25.04.2006 г., в сила от 1.01.2008 г., изм. и доп., б р. 59 от 21.07.2006 г., в сила от 1.01.2007 г., бр. 71 от 1.09.2006 г., в сила от 1.01.2007 г., бр. 75 от 12.09.2006 г., изм., бр. 80 от 3.10.2006 г., в сила от 3.10.2006 г., доп., бр. 81 от 6.10.2006 г., изм., бр. 95 от 24.11.2006 г., в сила от 24.11.2006 г., бр. 102 от 19.12.2006 г., бр. 31 от 13.04.2007 г., в сила от 13.04.2007 г., бр. 41 от 22.05.2007 г., бр. 46 от 12.06.2007 г., изм., бр. 53 от 30.06.2007 г., в сила от 30.06.2007 г., изм. и доп., бр. 59 от 20.07.2007 г., в сила от 26.05.2007 г., изм., бр. 82 от 12.10.2007 г., изм. и доп., бр. 95 от 20.11.2007 г., в сила от 1.01.2008 г., изм., бр. 13 от 8.02.2008 г., в сила от 8.02.2008 г.)

Параграф единствен: В член 191, ал. 2 след думите “общественото здравеопазване” се добавя “и здравното осигуряване”.

								Народен представител:

						     		Доц. д-р Борислав Китов

м о т и в и
към законопроекта за допълнение на Закона за здравето

Съгласно действащата разпоредба на чл. 191, ал. 2 лицата с професионална квалификация по медицинска професия, които заемат длъжност или извършват дейност в областта на общественото здравеопазване, не губят правото си да упражняват медицинската професия при продължаващо обучение и упражняване на професията. 

Здравното осигуряване е част от общественото здравеопазване, но в действащият Закон за здравето не се посочва ясно кои институции се считат за извършващи дейност в областта на общественото здравеопазване, което води до демотивация на множество лекари и професионалисти по здравни грижи да работят в тази област.

Към момента в системата на Националната здравноосигурителна каса работят около 600 лекари, извършващи дейност, чиято специфика изисква професионална квалификация по медицинска професия. В здравното осигуряване са необходими редица знания и умения, за които е необходима съответната професионална подготовка. Това включва умения по договаряне и сключване на договори, наблюдение върху изпълнението на договорите от изпълнителните на медицинска дейност, съпроводено от съответните анализи, контрол върху качеството на медицинската дейност, обработка на жалби и извършване на проверки по тях, финансов контрол върху здравноосигурителните плащания, добро познаване на нормативната уредба. Същевременно, при разработване на пакети от медицински дейности, диагностично-лечебни алгоритми и осъществяване на медицински контрол е необходима професионална квалификация по медицинска професия. 

Настоящият законопроект цели да запълни съществуващата нормативна празнота като предлага в чл. 191 от Закона за здравето, с цел по-голяма прецизност, да се допълни, че лица с професионална квалификация по медицинска професия, работещи в сферата и на здравното осигуряване по реда на ал. 2 не губят правото си да упражняват медицинската професия. 

Народен представител:
	
Доц. д-р Борислав Китов